Diari Oficial de la Generalitat Valenciana


Sumari del DOGV 6389, del 03-11-2010 (2010/11385)

DECRET 182/2010, de 29 d'octubre, del Consell, pel qual s'autoritza la implantació d'ensenyaments universitaris oficials de grau en la Universitat Jaume I de Castelló.
-----------------------------------------------------------------------------------------------------------------------------------------------------------------------

### Dades del document

Número de DOGV
:   6389

Data del DOGV
:   03-11-2010

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2010/11035


Data del document
:   29-10-2010

Organisme emissor
:   Conselleria d'Educació

Tipus de document
:   Decret

Descriptors 

:   * Universitat Jaume I
    * centre d'ensenyament
    * ensenyament superior
    * legislació
    * universitat

DECRET 182/2010, de 29 d'octubre, del Consell, pel qual s'autoritza la implantació d'ensenyaments universitaris oficials de grau en la Universitat Jaume I de Castelló. [2010/11191]  
La Universitat Jaume I de Castelló ha sol·licitat l'autorització per a impartir les ensenyances universitàries oficials de grau conduents a l'obtenció dels títols de Grau en Administració d'Empreses, Grau en Economia, Grau en Finances i Comptabilitat, Grau en Dret, Grau en Criminologia i Seguretat, Grau en Mestre/a en Educació Infantil, Grau en Mestre/a en Educació Primària, Grau en Psicologia, Grau en Humanitats: Estudis Interculturals, Grau en Història i Patrimoni, Grau en Enginyeria en Disseny Industrial i Desenrotllament de Productes, Grau en Enginyeria Mecànica, Grau en Enginyeria Elèctrica, Grau en Enginyeria en Tecnologies Industrials, Grau en Enginyeria Química, Grau en Enginyeria Agroalimentària i del Medi Rural, Grau en Enginyeria Informàtica i Grau en Matemàtica Computacional.  
El Consell Valencià d'Universitats i de Formació Superior va ser informat de les propostes d'implantació de les ensenyances en la seua sessió de 31 de març de 2010.  
L'Agència Valenciana d'Avaluació i Prospectiva (AVAP) ha emés els preceptius informes favorables.  
Els corresponents plans d'estudi han sigut verificats pel Consell d'Universitats.  
Per això, d'acord amb els articles 8.2 i 35.2 de la Llei Orgànica 6/2001, de 21 de desembre, d'Universitats, modificada per la Llei Orgànica 4/2007, de 12 d'abril; l'article 3.3 del Reial Decret 1393/2007, de 29 d'octubre, pel qual s'establix l'ordenació dels ensenyaments universitaris oficials, i l'article 37 de la Llei 4/2007, de 9 de febrer, de la Generalitat, de Coordinació del Sistema Universitari Valencià, a proposta del conseller d'Educació i amb la deliberació prèvia del Consell, en la reunió del dia 29 d'octubre de 2010,  
DECRETE  
Article 1. Autorització d'ensenyances  
S'autoritza la Universitat Jaume I de Castelló perquè implante, en el curs 2010/2011, les ensenyances conduents a l'obtenció dels títols oficials de grau, les ensenyances dels quals s'esmenten en l'annex del present decret, i tot això en els termes consignats en la memòria presentada a l'Agència Nacional d'Avaluació de la Qualitat i Acreditació.  
Article 2. Inscripció en el registre i els seus efectes  
De la present autorització s'informarà el Ministeri d'Educació per tal que este eleve al Govern la proposta per a l'establiment del caràcter oficial dels títols i l'inscriga en el Registre d'Universitats, Centres i Títols (RUCT), d'acord amb el que disposa l'article 26 del Reial Decret 1393/2007, de 29 d'octubre, pel qual s'establix l'ordenació de les ensenyances universitàries oficials.  
Article 3. Publicació dels plans d'estudi  
Tal com preveu l'article 35.4 de la Llei Orgànica 6/2001, de 21 de desembre, d'Universitats, en la redacció donada per la Llei Orgànica 4/2007, de 12 d'abril, el rector de la universitat, una vegada que el Govern haja aprovat el caràcter oficial dels títols, ordenarà la publicació dels plans d'estudi en el Boletín Oficial del Estado i en el Diari Oficial de la Comunitat Valenciana.   
Article 4. Renovació de l'acreditació dels títols de grau  
Abans del transcurs de sis anys, a comptar de la data de la seua verificació inicial o des de la seua última acreditació, els títols universitaris oficials de grau hauran de renovar la seua acreditació, en els termes establits en els articles 24.2 i 27 bis del Reial Decret 1393/2007, de 29 d'octubre, pel qual s'establix l'ordenació de les ensenyances universitàries oficials, en la redacció donada pel Reial Decret 861/2010, de 2 de juliol, de modificació de l'anterior.  
Article 5. Expedició de títols  
Els títols universitaris seran expedits en nom del rei, pel rector de la universitat, d'acord amb el que establix la normativa vigent.  
DISPOSICIÓ ADDICIONAL  
Única. Facultats d'aplicació i execució   
Es faculta el conseller d'Educació per a l'aplicació i execució del present decret.  
València, 29 d'octubre de 2010  
El president de la Generalitat,  
FRANCISCO CAMPS ORTIZ  
El conseller d'Educació,  
ALEJANDRO FONT DE MORA TURÓN  
ANNEX  
GRAUS 2010/2011   
Universitat Jaume I de Castelló  
1. Grau en Administració d'Empreses, les ensenyances del qual seran organitzades per la Facultat de Ciències Jurídiques i Econòmiques.   
2. Grau en Economia, les ensenyances del qual seran organitzades per la Facultat de Ciències Jurídiques i Econòmiques.   
3. Grau en Finances i Comptabilitat, les ensenyances del qual seran organitzades per la Facultat de Ciències Jurídiques i Econòmiques.   
4. Grau en Dret, les ensenyances del qual seran organitzades per la Facultat de Ciències Jurídiques i Econòmiques.   
5. Grau en Criminologia i Seguretat, les ensenyances del qual seran organitzades per la Facultat de Ciències Jurídiques i Econòmiques.   
6. Grau en Mestre/a en Educació Infantil, les ensenyances del qual seran organitzades per la Facultat de Ciències Humanes i Socials.   
7. Grau en Mestre/a en Educació Primària, les ensenyances del qual seran organitzades per la Facultat de Ciències Humanes i Socials.   
8. Grau en Psicologia, les ensenyances del qual seran organitzades per la Facultat de Ciències Humanes i Socials.  
9. Grau en Humanitats: Estudis Interculturals, les ensenyances del qual seran organitzades per la Facultat de Ciències Humanes i Socials.  
10. Grau en Història i Patrimoni, les ensenyances del qual seran organitzades per la Facultat de Ciències Humanes i Socials.  
11. Grau en Enginyeria en Disseny Industrial i Desenrotllament de Productes, les ensenyances del qual seran organitzades per l'Escola Superior de Tecnologia i Ciències Experimentals.   
12. Grau en Enginyeria Mecànica, les ensenyances del qual seran organitzades per l'Escola Superior de Tecnologia i Ciències Experimentals.   
13. Grau en Enginyeria Elèctrica, les ensenyances del qual seran organitzades per l'Escola Superior de Tecnologia i Ciències Experimentals.   
14. Grau en Enginyeria en Tecnologies Industrials, les ensenyances del qual seran organitzades per l'Escola Superior de Tecnologia i Ciències Experimentals.   
15. Grau en Enginyeria Química, les ensenyances del qual seran organitzades per l'Escola Superior de Tecnologia i Ciències Experimentals.   
16. Grau en Enginyeria Agroalimentària i del Medi Rural, les ensenyances del qual seran organitzades per l'Escola Superior de Tecnologia i Ciències Experimentals.   
17. Grau en Enginyeria Informàtica, les ensenyances del qual seran organitzades per l'Escola Superior de Tecnologia i Ciències Experimentals.   
18. Grau en Matemàtica Computacional, les ensenyances del qual seran organitzades per l'Escola Superior de Tecnologia i Ciències Experimentals.